## L'aeroport de Castelló bat el seu rècord anual d'operacions quan falta un mes per al tancament de l'exercici

*** La instal·lació comptabilitza de gener a novembre 9.225 moviments d'aeronaus i supera els 8.595 de tot 2022
* El director general de Costes, Ports i Aeroports, Vicente Martínez Mus, destaca que 2023 és el millor any de l'aeroport en xifres de passatgers i operacions**

L'aeroport de Castelló ha aconseguit el seu millor registre anual de moviments d'aeronaus quan falta un mes perquè es complete l'exercici 2023.

El director general de Costes, Ports i Aeroports, Vicente Martínez Mus, ha detallat que al novembre s'han comptabilitzat 915 operacions i que l'acumulat dels onze primers mesos de l'any és de 9.225, cosa que supera els 8.595 moviments de tot 2022, en què es va obtindre la marca anual més alta fins a la data.

“D'esta manera, es confirma que este 2023 és el millor de la trajectòria de l'aeroport de Castelló, tant pel que fa a les xifres de passatgers com als de moviments d'aeronaus”, ha destacat.

Martínez Mus ha incidit en què l'activitat diversificada de l'aeroport de Castelló ha possibilitat el creixement en el nom d'operacions, en els quals s'inclouen els vols comercials, els de les escoles de vol, entrenament i els de manteniment.

Pel que fa a les estadístiques de passatgers, al novembre s'han registrat un total d'11.164 i el global anual és de 270.849. La previsió és tancar l'exercici 2023 amb més de 280.000 usuaris i així superar àmpliament el resultat de 2022, en què hi va haver 149.339.

Fecha: 12/12/2023